Publication: Magyar Közlöny
Issue: MK-2006-20 (Year: 2006, Number: 20)
Era: 2004-2010
Section: 243/2003. (XII.17.) Korm. rendelet a Nemzeti Alaptanterv kiadásáról, bevezetéséről és alkalmazásáról.)
Paragraph Index: 4978

3. Kiemelt fejlesztési feladatok (Kereszttantervek) 2006/20/II. szám I. BEVEZETŐ 2006/20/II. szám ELŐSZÓ Tanterveket Magyarországon háromféle úton-módon szokás készíteni. Az illető tantervkészítő (vagy tantervkészítő csoport) a hazai hagyományokra és/vagy a pedagógiai praxis tapasztalataira épít. A másik lehetőség, hogy külföldi minták alapján dolgozik. Lehetséges mód még, hogy egy-egy tanterv (beleértendő egy adott tantárgy, egy adott iskolafok, egy adott műveltségi terület tanterve) akciókutatással, illetve az akciókutatással összefüggő – gyakran azt megelőző és/vagy követő – empirikus (mérésen, összemérésen alapuló) kutatási eredmények felhasználásával készül. És természetesen lehet ezek kombinációja is. Az általunk – leginkább akciókutatással – kimunkált hatosztályos gimnáziumi tanterv (7–12. évfolyam) alapja az Értékközvetítő és képességfejlesztő program és pedagógia tanterve. E tanterv évtizednél hosszabb alkalmazása során szereztünk olyan tapasztalatokat, amelyeket más iskoláknak is érdemes felkínálnunk. Elkészítettünk tehát egy olyan tantervet, amely az ÉKP változatának tekinthető, azonban annak nehéz követelményeit könnyítettük. E tanterv szerint dolgozhatnak olyan iskolák, amelyeknek pedagógusai igényesek, továbbképzésre hajlandók. E tanterv összességében 42-féle tantárgyi tantervet tartalmaz. Ebből 20 kötelező, 6 kötelezően választható (ebből 3-at kell választani) és 18 szabadon választható. A tantervhez a kiemelt fejlesztési feladatok (kereszttantervek) 12 tudományterületről jelennek meg. Tanterveink összeállításakor az iskoláskor általunk feltárt teljesítménylehetőségeit vettük alapul. Viszonylag kevésszer hagyatkoztunk a „puszta tapasztalatra”, és mellőztük a külföldi tantervek adaptálásának lehetőségeit. Ez ugyanakkor nem jelentette azt, hogy nem tanulmányoztuk az európai és az Európán túli országok (pl. Japán) tanterveit. A kutatással megalapozott tantervkészítés mellett az alábbiak miatt döntöttünk. Â Előföltevésünk volt, hogy az iskoláskor, benne a 12–18 éves korosztály szellemi tartalékai mind az érdeklődésfejlesztés, mind az absztrakt műveleti gondolkodás fejleszthetősége tekintetében messze kihasználatlanok. Â A másik ok, amely a kutatással történő tantervfejlesztésre inspirált bennünket, az a mai napig nyitott – és nem kellően tisztázott – kérdés, hogy a pedagógusképzés jelen keretei között végzett pedagógusok tudása hazai viszonyaink közepette – igényes továbbképzést feltételezve – miként professzionalizálható, miként javítható, tökéletesíthető egy hiteles és elviselhető iskolai praxis érdekében. Tantervíró, tantervfejlesztő munkánkban az utóbbi évtizedben számos szakember vett részt. Nagy hányaduk a kutatásokban és/vagy a napi gyakorlatban egyaránt közreműködött. A tantervkészítő munkában közreműködők továbbképzések és konzultációk sorozatában sajátították el a tantervírás, valamint a tantervkritika ismeretét és műfaji tudnivalóit. Ennek köszönhető, hogy az Értékközvetítő és képességfejlesztő pedagógiát, s az arra épülő iskolai praxist megismerve, valamint a Nemzeti alaptanterv kritikáját elkészítve egységes szerkezetű, integrációra törekvő és egyben koherens tantervet sikerült készítenünk: a Képességfejlesztő és értékőrző kerettantervet (KÉK-et). Azok számára pedig, akik a KÉK-et ténylegesen adaptálni kívánják, Tantervhasználati útmutatót állítottunk össze. A KÉK kimunkálása A Képességfejlesztő és értékőrző kerettanterv három, különböző körülmények között dolgozó intézményben készült.

Source: https://magyarkozlony.hu/hivatalos-lapok/181e01c47f39bd30e518c4a0489cc8bbbeffded6/dokumentumok/9f438c404641f852531e9f174ea6bd1cd948fbb0/letoltes